sagorsarker/bangla-wikipedia huggingface dataset:
রামপুরা থানা

রামপুরা থানা বাংলাদেশের রাজধানী ঢাকার একটি থানা।
১৯৭৫ সালে রামপুরায় বাংলাদেশ টেলিভিশনের সদর দপ্তর নির্মাণ করা হয় এবং সেই বছরই নেটওয়ার্কটি আনুষ্ঠানিকভাবে তাদের অফিস ও স্টুডিওগুলি ডিআইটি ভবন থেকে সরিয়ে নেয়। রামপুরা থানা হল ঢাকা সিটি কর্পোরেশনের অন্তর্গত একটি উপজেলা বা থানা। রামপুরা KC স্থানীয় ফুটবল ক্লাব রামপুরা এবং এটি ঢাকা সিটি কর্পোরেশন পাইওনিয়ার ফুটবল লীগে খেলে থাকে। ক্লাবটি ২০০৮ সালে পাইওনিয়ার ফুটবল লীগে ভালো খেলা প্রদর্শনের মাধ্যমে তৃতীয় বিভাগ ফুটবল লীগে খেলার যোগ্যতা অর্জন করে।
রামপুরা থানার আয়তন ২.৮০ বর্গ কিলোমিটার। এর দুটি ওয়ার্ড বা ইউনিয়ন রয়েছে, ওয়ার্ড ২২ ও ২৩ নং। এর মধ্যে ১৭ টি মহল্লা এবং মৌজা রয়েছে। এটির উত্তরে গুলশান থানা ও বাড্ডা থানা, দক্ষিণে খিলগাঁও থানা ও মতিঝিল থানা, পূর্বে খিলগাঁও থানা, পশ্চিমে হাতিরঝিল থানা ও তেজগাঁও শিল্পাঞ্চল থানা। রামপুরা ক্যানেল রামপুরা খালের একটি খাল এবং পূর্ব ঢাকার একমাত্র নিষ্কাশন ব্যবস্থা যা অত্র এলাকা থেকে বৃষ্টিপাত এবং শিল্প বর্জ্য বের করে নেয়। তবে এখানে রাজনৈতিক হাঙ্গামা-আক্রমণ এবং ভূমি দখলজনিত সমস্যা হয়েছে। বর্ষাকালে এটি ঢাকায় সবজি ও ফল পরিবহন করতে ব্যবহৃত হয়। রামপুরা আফতাবনগর হাউজিং প্রোজেক্ট এবং বনশ্রী হাউজিং প্রোজেক্টসহ বেশ কয়েকটি গৃহনির্মাণ প্রকল্প রয়েছে। আফতাবনগর হাউজিং প্রোজেক্ট এবং ইস্টার্ন হাউজিং লিমিটেডের কর্তৃপক্ষ রামপুরা খাল ভরাট জনিত কারণে 'দি ডেইলি স্টারে'র একটি রিপোর্টে তাদের জমি বাড়ানোর অভিযোগে অভিযুক্ত হয়েছে।
২ আগস্ট ২০০৯ এর হিসাব অনুযায়ী রামপুরা থানার অন্তর্গত এলাকার মোট জনসংখ্যা রয়েছে ১৩৮,৯২৩ জন এবং প্রতি বর্গ কিলোমিটারে জনসংখ্যার ঘনত্ব ৪৯,৬১৫ জন। এখানে সাক্ষরতার হার ৭৪.৪৫ শতাংশ, এর মধ্যে পুরুষ সাক্ষরতার হার ৭৬.৫২ শতাংশ এবং নারী সাক্ষরতার হার ৭৩.৩৮ শতাংশ। এখানে ২২ নং ওয়ার্ডে ৪৭,৪৫১ জন পুরুষ এবং ২৯,৯৩৪ জন ২৩ নং ওয়ার্ডে ২৯,৯৩৪ জন পুরুষ রয়েছে ।  ৩৮,৯১২ নারী ওয়ার্ড ২২এ এবং ২২,৬২৬ নারী ওয়ার্ড ২৩এ থাকেন। এছাড়াও এখানে রামপুরা বস্তি নামে একটি বস্তি রয়েছে। এছাড়াও আছে একটি গার্মেন্টস কারখানা। রামপুরা থানা, ঢাকা শহরের একটি কম অপরাধ প্রবণ এলাকা।
রামপুরা থানা এলাকাজুড়ে নিরাপত্তা প্রদান করে রামপুরা থানা পুলিশ স্টেশন।  রামপুরা পাম্প স্টেশন থেকে এই এলাকায় পানির সাপ্লাই দেয়া হয় । এটি পুরো এলাকার পানি চাহিদা মেটায় । পাম্প স্টেশনটি বালু নদী, দেবধোলাই নদী এবং নড়াই নদী থেকে পানি সরবরাহ করে।  পানি দূষণের কারণে এখানে একটি পানি শোধনাগার স্থাপন করা হয়েছে. পাম্পটি ঢাকা ওয়াসার (পানি সরবরাহ ও পয়ঃনিস্কাশন কর্তৃপক্ষ) এর পানি সরবরাহ ও পয়ঃনিস্কাশন কর্তৃপক্ষ দ্বারা পরিচালিত হয়। ওয়াসা অত্র থানাধীন এলাকাজুড়ে দূষিত পানি সরবরাহ করার জন্য সমালোচনার সম্মুখীন  হয়েছে।
ষষ্ঠী পুতুল

ষষ্ঠী পুতুল উত্তর দিনাজপুর জেলার অন্যতম স্থানীয় লোকশিল্পের নিদর্শন। এই ষষ্ঠী পুতুলে আদিমতার ছাপ স্পষ্ট। প্রাচীন ধারা বজায় রেখে আজও এই পুতুল তৈরি করা হয়। বর্তমানে শিল্পী মালতি রায় এই শিল্পকে ধরে রেখেছেন।
পোড়ামাটির এই পুতুলগুলোর মূল উপজীব্য মা ও ছেলে। তবে অন্যান্য অঞ্চলের মা ও ছেলে পুতুলের থেকে আলাদা। কুনুরের পুতুলে মা শ্রমজীবি পরিবারের অন্তর্গত এবিং তারই প্রতিরূপ। কোলে ছেলে। তবে ছেলের মাথায় ঝাঁকা সেই শ্রমজীবি পরিবারকেই প্রতিভাত করে। অনেক সময় চা বাগানের কর্মরত মহিলাদের মতো পিঠে ছেলে বাঁধাও দেখা যায়।
মন্টি বাউডেন

মন্টাগু পার্কার বাউডেন (; জন্ম: ১ নভেম্বর, ১৮৬৫ - মৃত্যু: ১৯ ফেব্রুয়ারি, ১৮৯২) সারের স্টকওয়েলে জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ক্রিকেটে সারে ও দক্ষিণ আফ্রিকার ঘরোয়া ক্রিকেটে ট্রান্সভালের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিংয়ে পারদর্শীতা দেখিয়েছেন ‘মন্টি’ ডাকনামে পরিচিত মন্টি বাউডেন।
ডালউইচ কলেজে অধ্যয়ন করেছেন মন্টি বাউডেন। ১৮৮৩ থেকে ১৮৮৮ সময়কালে প্রথম-শ্রেণীর ইংরেজ কাউন্টি ক্রিকেটে সারে এবং ১৮৮৯ থেকে ১৮৯০ সময়কালে দক্ষিণ আফ্রিকান ঘরোয়া প্রথম-শ্রেণীর ক্রিকেটে ট্রান্সভালের পক্ষে খেলেছেন।
১৮৮৮-৮৯ মৌসুমে সি. অব্রে স্মিথের নেতৃত্বাধীন ইংরেজ দলের সদস্যরূপে দক্ষিণ আফ্রিকা সফরে যান। ১২ মার্চ, ১৮৮৯ তারিখে দক্ষিণ আফ্রিকার বিপক্ষে তার টেস্ট অভিষেক ঘটে। সমগ্র খেলোয়াড়ী জীবনে দুই টেস্টে অংশগ্রহণের সুযোগ পেয়েছেন।
ঐ সফরে তিনি স্মিথের সহকারীর দায়িত্বে ছিলেন। ২৫ মার্চ, ১৮৮৯ তারিখে মাত্র ২৩ বছর ১৪৪ দিন বয়সে নিজস্ব দ্বিতীয় খেলায় ইংল্যান্ড দলের অধিনায়কের দায়িত্ব পালন করেন। নিয়মিত অধিনায়ক সি. অব্রে স্মিথ অসুস্থ থাকায় তিনি এ দায়িত্বে ছিলেন। এরফলে তিনি ইংল্যান্ডের সর্বকনিষ্ঠ অধিনায়কের মর্যাদা লাভ করেন। খেলায় তার দল জয়লাভ করেছিল।
দলের সাথে ইংল্যান্ডে না ফিরে উইটওয়াটার্সর‌্যান্ড স্বর্ণ অনুসন্ধান কাজে অংশগ্রহণ করেন। পাইওনিয়ার কলামের সাথে রোডেশিয়ায় চলে যান ও মাদক চোরাচালানের দায়ে অভিযুক্ত হন।
১৯ ফেব্রুয়ারি, ১৮৯২ তারিখে ম্যাশোনাল্যান্ডের আমটালি হাসপাতালে ২৭ বছর বয়সে তার দেহাবসান ঘটে। আনুষ্ঠানিকভাবে মৃগীরোগে তার মৃত্যুর খবর জানানো হয়। তবে, তিনি মালবাহী গরুর গাড়ি থেকে পড়ে গিয়ে ষাঁড়ের খুড়ের আঘাতে মারা গিয়েছিলেন। হুইস্কির আবরণ দিয়ে প্রস্তুতকৃত কফিনে তার দেহ আবদ্ধ করে রাখা হয়েছিল।
জোহুর

জোহুর (বৈজ্ঞানিক নাম: "Borbo cinnara (Wallace)") এক প্রজাতির ছোট আকারের প্রজাপতি যার শরীর ও ডানা খয়েরি বাদামী রঙের এবং রোঁয়া যুক্ত। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
জোহুর এর প্রসারিত অবস্থায় ডানার আকার ৩০-৩৬ মিলিমিটার দৈর্ঘ্যের হয়।
জোহুররা খুব দ্রুত এবং এলোমেলো ভঙ্গিতে উড়তে থাকে। ছোট ছোট উড়ান দেয় এবং বারবার একই জায়গায় ফিরে আসে। এরা রৌদ্র পোহাতে পছন্দ করে তাই মাঝে মাঝেই পাতার উপর বসে থাকতে দেখা যায়।
জোহুর এর ডিম সাদা বর্ণের। ডিম এর আয়তন হল ০.০৬ ঘন মিলিমিটার
জোহুর এর শূককীট ফিকে সবুজ বর্ণের। বিভিন্ন প্রজাতির ঘাসের ডগা মুড়িয়ে একটা শঙ্কু আকৃতির বাসা তৈরি করে। প্রথম প্রথম এরা এই বাসা ছেড়ে বের হয়না, পরে বেরিয়ে পাতার বাকী অংশে এসে বসে থাকে। শূককীট এর মাথাটি কালো বর্ণের এবং দেহের দু'পাশের দুটো সাদা দাগ মাথার ওপর দিকে এসে মিশেছে। 
এই শূককীট বিভিন্ন প্রজাতির ঘাস যেমন-"", "", "Rottboellia cochinchinensis","".
এর কচি পাতার রসালো অংশ আহার করে। এছাড়া ধান () গাছও এদের আহার্য উদ্ভিদ।
আব্দুল্লাহ আল-শামেরি

আব্দুল্লাহ আল-শামেরি (; জন্ম: ১৭ সেপ্টেম্বর, ১৯৯৩) হচ্ছেন সৌদি আরবের একজন ফুটবলার। তিনি সৌদি পেশাদার লিগে আল-তায়ুনের হয়ে একজন রক্ষণভাগের খেলোয়াড় হিসেবে খেলেন।
স্টিফেন বুক

স্টিফেন লুইস বুক, (; জন্ম: ২০ সেপ্টেম্বর, ১৯৫১) ডুনেডিনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। নিউজিল্যান্ডের পক্ষে ৩০ টেস্ট ও ১৪টি একদিনের আন্তর্জাতিকে অংশগ্রহণ করেছেন তিনি। ঘরোয়া প্রথম-শ্রেণীর ক্রিকেটে ওতাগো দলের প্রতিনিধিত্ব করেছেন স্টিফেন বুক। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন তিনি।
বার্ট সাটক্লিফের আত্মজীবনীকার ও ক্রীড়া সাংবাদিক রিচার্ড বুক এবং উপন্যাসে পুরস্কার বিজয়ী ও চিত্রনাট্যকার পলা বুক তার ভাই-বোন। ১৯৮৫ সালে ওয়েলিংটনে সফরকারী পাকিস্তানের বিপক্ষে টেস্টে অংশগ্রহণ করেন। এরপর প্রাইসওয়াটারহাউজকুপার্স টেস্ট ক্রিকেট র‌্যাঙ্কিংয়ে নিজস্ব সেরা ৯ম স্থান দখল করেন।
ঘরোয়া প্রথম-শ্রেণীর ক্রিকেটে ওতাগো দলের পক্ষে খেলেছেন। স্লো বামহাতি অর্থোডক্স বোলিংয়ের অধিকারী স্টিফেন বুক কেবলমাত্র ছয়জন নিউজিল্যান্ডীয় খেলোয়াড়ের একজনরূপে ছয় শতাধিক প্রথম-শ্রেণীর উইকেট লাভে সক্ষমতা দেখিয়েছেন।
ফেব্রুয়ারি, ১৯৭৮ সালে ওয়েলিংটনে ইংল্যান্ডের বিপক্ষে টেস্ট অভিষেক ঘটে স্টিফেন বুকের। ঐ টেস্টে নিউজিল্যান্ড তাদের ক্রিকেটের ইতিহাসে ইংল্যান্ডের বিরুদ্ধে প্রথম টেস্ট জয়ে সক্ষম হয়। কয়েকমাস পর প্রথমবারের মতো বিদেশে টেস্ট সফরে যান। ইংল্যান্ডের ট্রেন্ট ব্রিজে অনুষ্ঠিত ঐ টেস্টে তিনি ২৮ ওভার বোলিং করে ১৮ মেইডেন দিয়ে ২৯ রানের বিনিময়ে ২ উইকেট দখল করেন।
১৯৭৯-৮০ মৌসুমে ক্লাইভ লয়েডের নেতৃত্বাধীন ওয়েস্ট ইন্ডিজের বিপক্ষে অনুষ্ঠিত সিরিজের প্রথম টেস্টে নাটকীয় জয়ে প্রভূতঃ ভূমিকা রাখেন তিনি। ডুনেডিনের কেরিসব্রুকে অনুষ্ঠিত খেলায় তিনি যখন ক্রিজে আসেন তখন নিউজিল্যান্ডের জয়ের জন্য প্রয়োজন ছিল মাত্র চার রান ও দলীয় সংগ্রহ ছিল ১০০/৯। গ্যারি ট্রুপের সাথে জুটি গড়ে ঐতিহাসিক জয় তুলে নেয় নিউজিল্যান্ড দল। লেগ বাইয়ের সাহায্যে দলের রান সমানে আসলে বেশ বিতর্কের সৃষ্টি হয়। বিতর্কিত এ সফরে দূর্বল আম্পায়ারিত্বের অভিযোগ আনা হয়। ক্রাইস্টচার্চ ও অকল্যান্ডের পরবর্তী টেস্ট দুটোয় ড্র করে তার দল ১-০ ব্যবধানে সিরিজ জয়ে করে।
১৯৮৩-৮৪ মৌসুমে ইংল্যান্ডের বিপক্ষে প্রথমবারের মতো সিরিজ জয় করে। খেলার উল্লেখযোগ্য দিক ছিল ক্রাইস্টচার্চে তিনি ৪/৩৭ লাভ করেছিলেন। ১৯৮৪-৮৫ মৌসুমে পাকিস্তান সফরে যান। নিয়াজ স্টেডিয়ামে নিজস্ব সেরা বোলিং পরিসংখ্যান ৭/৮৭ দাঁড় করান। ১৯৮৫-৮৬ মৌসুমে স্বাগতিক অস্ট্রেলিয়ার বিপক্ষে ব্ল্যাক ক্যাপসরা প্রথমবারের মতো সিরিজ জয় করে। এছাড়াও ব্যাট হাতে দূর্লভ সফলতা পান। এসসিজিতে অনুষ্ঠিত সিরিজের দ্বিতীয় টেস্টে দশম উইকেট জুটিতে জন ব্রেসওয়েলের অপরাজিত ৮৩ রানের সাথে ব্যক্তিগত ৩৭ রানের কল্যাণে ১২৪ রান যুক্ত হয়। ঐ সিরিজটিতে নিউজিল্যান্ড ২-১ ব্যবধানে সিরিজ জয় করে।
জেফ ক্রো’র অধিনায়কত্বে ভারত ও পাকিস্তানে যৌথভাবে অনুষ্ঠিত ক্রিকেট বিশ্বকাপের ৪র্থ আসরে দলের অন্যতম সদস্য ছিলেন স্টিফেন বুক। তবে ঐ প্রতিযোগিতায় গ্রুপ পর্বে তৃতীয় স্থান দখল করায় শুরুতেই দলটিকে বিদায় নিতে হয়েছিল। শুধুমাত্র দূর্বলতম জিম্বাবুয়ের বিপক্ষেই নিউজিল্যান্ড জয়ী হয়েছিল।
২০১৮ ফিফা বিশ্বকাপ গ্রুপ ই

২০১৮ ফিফা বিশ্বকাপ এর গ্রুপ ই পর্বের খেলা ২০১৮ সালের ১৭ থেকে ২৭ জুন অনুষ্ঠিত হবে। এই গ্রুপে অংশগ্রহণ করছে ব্রাজিল, সুইজারল্যান্ড, কোস্টা রিকা এবং সার্বিয়া। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
দুই দলের পূর্বে কখনো দেখা হয়নি।
<section begin=e1 /><section end=e1 />
The two teams had met in eight matches, including one game at the 1950 FIFA World Cup group stage, a 2–2 draw.
<section begin=e2 /><section end=e2 />
ব্রাজিল এবং কোস্টা রিকার ১০ বারের মতো দেখা হয়েছে, যার মধ্যে ১৯৯০ এবং ২০০২ সালের ফিফা বিশ্বকাপের গ্রুপ পর্বের ম্যাচ উল্লেখযোগ্য, উভয় ম্যাচেই ব্রাজিল জয়লাভ করেছিল।
<section begin=e3 /><section end=e3 />
দুই দলের পূর্বে কখনো দেখা হয়নি।
<section begin=e4 /><section end=e4 />
<section begin=e5 /><section end=e5 />
<section begin=e6 /><section end=e6 />
রাজকুমার রাও

রাজকুমার রাও (জন্ম ৩১ আগস্ট ১৯৮৪), একজন ভারতীয় চলচ্চিত্র অভিনেতা। রাজকুমার হিন্দি চলচ্চিত্র জগতে নিজেকে একজন শক্তিমান অভিনেতা হিসেবে প্রতিষ্ঠা করেছেন। রাজকুমার জাতীয় চলচ্চিত্র পুরস্কার, ফিল্মফেয়ার পুরস্কার এবং এশিয়া প্যাসিফিক স্ক্রিন পুরস্কার অর্জন করেছেন।
ভারতের হরিয়ানার গুড়গাঁও এ রাজকুমারের জন্ম এবং সেখানেই তিনি বেড়ে উঠেছেন। রাজকুমার দিল্লি বিশ্ববিদ্যালয় থেকে স্নাতক ডিগ্রি লাভ করেছেন এবং পরে অভিনয় নিয়ে ফিল্ম এন্ড টেলিভিশন ইনস্টিটিউট অফ ইন্ডিয়া থেকে পড়াশুনা শেষ করেছেন। এরপর রাজকুমার মুম্বাইয়ে আসেন এবং পরীক্ষামুলক কাহিনীধর্মী সিনেমা "লাভ সেক্স অউর ধোঁকা" (২০১০) দিয়ে তার চলচ্চিত্র কর্মজীবন শুরু করেন । কয়েকটি সংক্ষিপ্ত ভূমিকাতে অভিনয়ে পর তার বড় সাফল্য আসে কাহিনীধর্মী চলচ্চিত্র "কাই পো চে!" (২০১৩) দিয়ে। এই কাজের জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন পান। এরপর তিনি শহীদ আজমীর জীবনীনির্ভর চলচ্চিত্র "শহিদ" (২০১৩)-এ অভিনয় করেন, এর জন্য তিনি শ্রেষ্ঠ অভিনেতা বিভাগে জাতীয় চলচ্চিত্র পুরস্কার এবং ফিল্মফেয়ার শ্রেষ্ঠ অভিনেতা সমালোচক পুরস্কার পুরস্কার লাভ করেন। 
রাজকুমার রাও ভারতের হরিয়াণা রাজ্যের গুড়গাঁও এ আহিরওয়াল পরিবারে জন্মগ্রহণ করে। গুড়গাঁও এর এসএইচ. এস. এন. সিদ্ধেশ্বর পাবলিক স্কুল থেকে স্কুল জীবন শেষ করে দিল্লী বিশ্ববিদ্যালয় এর অধীনস্থ আত্মা রাম সনাতন ধর্ম কলেজ থেকে কলা বিভাগে স্নাতক ডিগ্রি লাভ করেন। 
তিনি একসময়ে সিতিজ নিধি এবং দিল্লীর শ্রী রাম কেন্দ্রে থিয়েটার করতো। ২০০৮ সালে সে ভারতে পুনেতে অবস্থিত ফিল্ম এন্ড টেলিভিশন ইনস্টিটিউট অফ ইন্ডিয়া থেকে স্নাতক লাভ করে এবং মুম্বাই ফিরে আসে। 
ফিল্ম এন্ড টেলিভিশন ইনস্টিটিউট অফ ইন্ডিয়া থেকে পাশ করার পর তিনি ২০১০ এর দিকে এক বছরের মতো চলচ্চিত্র স্টুডিও এবং কাস্টিং ডিরেক্টরদের সাথে পরিদর্শন করতো। ২০১০ এর দিকে যখন দিবাকর ব্যানার্জী তার নতুন চলচ্চিত্র "লাভ সেক্স অউর ধোঁকা" এর নতুন মুখ খুঁজছিল তখন রাজকুমার রাও তার প্রথম সুযোগ পায়।
তার পরবর্তী চলচ্চিত্র ছিলো একতা কাপুর এর "রাগিনি এমএমএস"। সেখানে তিনি নেতিবাচক চরিত্রে অভিনয় করেন। এই দুই চলচ্চিত্রে দুর্দান্ত অভিনয় এবং প্রশংসা পাবার পর তিনি যখন বিজয় নামবিয়ার এর "শয়তান" চলচ্চিত্রে অভিনয় করেন তা দেখে "রেডিফ" এর সমালোচক রাজা সেন এর তাকে নিয়ে মন্তব্য ছিলো দুর্দান্ত।
২০১২ সালে বেশ কয়েকটি সংক্ষিপ্ত তবে বেশ চরিত্র তবে গুরুত্বপূর্ণ চরিত্রে অভিনয় করেন। যেমন, "গ্যাংস অফ ওয়াসেপুর - পার্ট ২", "চিটাগাং" এবং "তালাশ"। "লাভ সেক্স অউর ধোঁকা"-এ তার অভিনয় দেখে অনুরাগ কাশ্যপ ""গ্যাংস অফ ওয়াইসপুর"" এর জন্য তাকে বাছাই করেন।
উদয়নারায়ণপুর বিধানসভা কেন্দ্র

উদয়নারায়ণপুর (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৮২ নং উদয়নারায়ণপুর বিধানসভা কেন্দ্রটি উদয়নারায়ণপুর সমষ্টি উন্নয়ন ব্লক এবং আনুলিয়া,বালিচক,বসন্তপুর,কানপুর ও খোসালপুর গ্রাম পঞ্চায়েত যুক্ত হয়। এই ৫টি গ্রাম পঞ্চায়েত আমতা-১ সমষ্টি উন্নয়ন ব্লক এর অংশ ছিল।
উদয়নারায়ণপুর বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
২০১৮ ফিফা বিশ্বকাপ গ্রুপ এফ

২০১৮ ফিফা বিশ্বকাপ এর গ্রুপ এফ পর্বের খেলা ২০১৮ সালের ১৭ থেকে ২৭ জুন অনুষ্ঠিত হবে। এই গ্রুপে অংশগ্রহণ করছে জার্মানি, মেক্সিকো, সুইডেন এবং দক্ষিণ কোরিয়া। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
The two teams have faced each other 11 times, including three FIFA World Cup games all of which were German victories: 6–0 in 1978, 2–1 in 1998, but a 1986 quarter-final game being the most significant, which ended with a German penalty victory.
<section begin=f1/><section end=f1/>
The two teams have faced each other four times, most recently in 2005, a 0–0 draw in a friendly game.
<section begin=f2/><section end=f2/>
<section begin=f3/><section end=f3/>
<section begin=f4/><section end=f4/>
<section begin=f5/><section end=f5/>
<section begin=f6/><section end=f6/>
ছলৌষধ

ছলৌষধ বা ছল-চিকিৎসা এক ধরনের ঔষধ-সদৃশ বস্তু বা চিকিৎসাপদ্ধতি যার কোনও নিরাময়মূলক প্রভাব না থাকলেও এটিকে চিকিৎসা ক্ষেত্রে ব্যবহার করা হয়। একে ইংরেজিতে "প্লাসিবো" বলে। সাধারণত রোগীকে মানসিকভাবে আশ্বস্ত করার জন্য যে তাকে ঔষধ প্রয়োগে চিকিৎসা করা হচ্ছে বলে প্রকৃতপক্ষে ছলৌষধ প্রয়োগ করা হয়। এছাড়া ঔষধের কার্যকারিতা ও সুরক্ষা পরীক্ষণ করার সময় নিয়ন্ত্রণ হিসেবে ছলৌষধ ব্যবহার করা হয়। এতে পরীক্ষায় অংশগ্রহণকারী স্বেচ্ছাসেবকেরা জানতে পারে না তাদের উপর প্রয়োগকৃত ঔষধ আসলেই কার্যকরী কি কার্যকরী না। ফলে পরীক্ষার ফলাফল কোনওভাবে প্রভাবিত হওয়ার সুযোগ থাকেনা। ছলৌষধ এমন একটি মানসিক অবস্থা তৈরি করে, যার ফলে রোগীর মনে হয় যে তার রোগ সেরে যাচ্ছে। যদিও এতে কোনও ঔষধি বা নিরাময়মূলক প্রভাব নেই বরং রোগীর মানসিক ইচ্ছাই কাজ করে। এই প্রভাবকে "ছলৌষধ ক্রিয়া" (ইংরেজিতে "প্লাসিবো ক্রিয়া") বলা হয়। অদ্যাবধি ছলৌষধ ক্রিয়া নিয়ে গবেষণা চলে আসছে। 
চিকিৎসা গবেষণায় ছলৌষধ গুরুত্বপূর্ণ একটি উপকরণ।  নিষ্ক্রিয় ট্যাবলেট (ঔষধের মত দেখতে কিন্তু চিনির তৈরি ট্যাবলেট), ছল-অস্ত্রোপচার (যাতে রোগীকে বুঝ দেয়ার জন্য অস্ত্রোপাচারের অভিনয় করা হয়) এবং আরও অনেক পদ্ধতিতে ছলৌষধ বা ছল-চিকিৎসা অহরহ ব্যবহার হয়ে আসছে। এমনকি প্রমাণ আছে যে, রোগীদের যদি জানানো হয়, এই ছলৌষধ প্রয়োগে তাদের রোগের  উন্নতি ঘটবে দেখা যায়, সত্যিকার অর্থেই তাদের রোগের অবস্থার উন্নতি ঘটাচ্ছে। অর্থাৎ, ছলৌষধ তাদের সুস্থ বোধ করতে অবদান রাখছে। . এটাও লক্ষণীয় যে, রোগীর অজান্তে ছলৌষধ ব্যবহারে সাধারণত তা রোগে কোন অবদান রাখে না বললেই চলে।
পারকিনসনের রোগ, বিষণ্ণতাসহ বিভিন্ন রোগে ব্যাথানাশক হিসেবে ছলৌষধের ব্যবহার নিয়ে স্নায়ুবিজ্ঞানীরা গবেষণা চালিয়ে যাচ্ছেন।  এমেরান মেয়ার, জোহানা জারকো এবং ম্যাট লিবারম্যান মস্তিষ্ক ইম্যাজিং পদ্ধতি ব্যবহার করে দেখিয়েছেন, ছলৌষধের প্রভাব সত্যিকার অর্থেই মস্তিষ্কের গঠনে লক্ষ করার মত পরিবর্তন আনে। ছলৌষধ শরীরের গাঠনিক বেশ কিছু পরিবর্তন যেমন হৃৎস্পন্দন, রক্তচাপ ও মস্তিষ্কের রাসায়নিক কার্যক্রমের পরিবর্তনের ভূমিকা রাখে। ব্যাথাসংক্রান্ত, বিষন্নতা এবং পারকিনসনের রোগের রোগে এই পরিবর্তনসমূহ লক্ষনীয়। তবে হাঁপানির মতো রোগে ছলৌষধ কোন পরিবর্তন না আনলেও রোগীরা কিছুটা সুস্থবোধ করছে এরকম মত ব্যক্ত করায় এটা নিয়ে বিতর্ক রয়ে যায়।
ঐতিহাসিকভাবেই ছলৌষধের ব্যবহার নিয়ে বিতর্ক বিদ্যমান। উল্লেখযোগ্য চিকিৎসা সংঘ ছলৌষধের ব্যবহারে সম্মতি দিলেও, ১৯০৩ সালে রিচার্ড ক্যাবট ছলৌষধ ক্রিয়ার ব্যবহার করা উচিৎ নয় বলে সিদ্ধান্ত দেন। নিউম্যান দেখান যে "ছলৌষধ কূটাভাস"- যাতে ছলৌষধের ব্যবহার নৈতিকতা বিরোধী না হলেও "রোগ সারাচ্ছে না এমন কিছুর ব্যবহার" সম্পূর্ণ নৈতিকতা বিরোধী। 
ছলৌষধ ক্রিয়া সম্পূর্ণভাবে রোগীর উপর নির্ভর করে। তাই এর সঠিক কারণ বের করা সম্ভব নয়। সম্ভাব্য একাধিক পদার্থ ছলৌষধ ক্রিয়াতে অবদান রাখে। গবেষণার ধরন ও পর্যবেক্ষণের ভিত্তিতে এই পদার্থগুলি বিভিন্ন সময় বিভিন্ন হয়।  হরমোন এন্ডোক্যানাবিনয়েডস অথবা এন্ডজেনাস অপিওয়েডস এবং আরও কিছু পদার্থের উপস্থিতি ছলৌষধ ক্রিয়াকে প্রভাবান্বিত করে। এর মাঝে রয়েছে আশানুরূপ ক্রিয়া, গড়পড়তা ক্রিয়া এবং গবেষণা পদ্ধতির ভ্রান্তি।
স্যামসাং গ্যালাক্সি জে৭ প্রাইম

স্যামসাং গ্যালাক্সি জে৭ প্রাইম একটি অ্যান্ড্রয়েড স্মার্টফোন যা উৎপাদন করেছে স্যামসাং।এটি উন্মোচিত হয় আগস্ট মাসে,২০১৬। এটি একটি উন্নত ৬৪-বিট স্কয়ার সিস্টেম অন চিপ (SoC) দ্বারা চালিত ও ৩ গিগাবাইট র্যাম বিশিষ্ট মোবাইল।
এটিতে আছে ১৩ মেগাপিক্সেল রিয়ার ক্যামেরা সাথে এলইডি ফ্ল্যাশ, f/১.৯ অ্যাপারচার, অটো-ফোকাস এবং একটি ৮ মেগাপিক্সেল সঙ্গে এফ/১.৯ অ্যাপারচার দিয়ে সজ্জিত করা, এলইডি ফ্ল্যাশ।
এটিতে ৫.৫" এর পর্দা রয়েছে। এটির পেছনে রয়েছে ১৩মেগাপিক্সেল ও সামনে ৮মেগাপিক্সেলের ক্যামেরা। ক্যামেরার সাথে রয়েছে ফ্ল্যাশ লাইট। ফোনের নিচে ৩.৫এমএম হেডফোন জ্যাক ও চার্জিং এর ব্যবস্থা রয়েছে। ফোনটিতে অক্টো কোর ১.৬ গিগাহার্জ কর্টেক্স-A53 সিপিইউ ব্যবহার করা হয়েছে। জিপিইউ হিসেবে ম্যালি-T830MP2 সংযুক্ত করা হয়েছে।
এই ফোনে রয়েছে অ্যান্ড্রয়েড ৬.০। এটা ৪জি সমর্থন করে।
মূল পাতা

একটি মূলপাতা বা মূল পাতা (ইংরেজি হোম পেজ শব্দটিও বহুল পরিচিত) হল একটি ওয়েবসাইটের প্রধান ওয়েব পেজ ।
শব্দটি একটি বা একাধিক পৃষ্ঠাকে বোঝায় যা একটি ওয়েব ব্রাউজারে দেখানো হয়, যখন অ্যাপ্লিকেশন শুরু হয়। কোনোক্ষেত্রে এটি প্রধান পাতা বা নীড় পাতা নামেও পরিচিত।
"মূল" শব্দটি যেকোন সময় শুরুর পৃষ্ঠায় ফিরে যাওয়ার জন্য একটি কীবোর্ডে হোম কী ব্যবহার থেকে এসেছে। (ওয়েবের অস্তিত্বের অনেক আগেও হোম কী ছিল একটি আদর্শ কী।) অনেক ব্রাউজার এটির জন্য বাড়ির আকারে একটি বোতামও সরবরাহ করে।
একটি মূল পৃষ্ঠা সাধারণত প্রাথমিক ওয়েব পাতা যা একটি সার্চ ইঞ্জিন থেকে একটি ওয়েবসাইটে পরিভ্রমণ করা দর্শকরা দেখতে পাবে। এবং এটি দর্শকদের আকৃষ্ট করার জন্য একটি ল্যান্ডিং পৃষ্ঠা হিসাবেও কাজ করতে পারে। এইভাবে ভাল মূল পাতা ডিজাইন করা সাধারণত একটি ওয়েবসাইটের জন্য উচ্চ অগ্রাধিকার পায়। উদাহরণস্বরূপ একটি সংবাদ ওয়েবসাইট সম্পূর্ণ নিবন্ধের লিঙ্কসহ শীর্ষস্থানীয় গল্পগুলোর শিরোনাম এবং প্রথম অনুচ্ছেদ উপস্থাপন করতে পারে। সাধারণত, মূল পাতা ওয়েবসাইটের ডোমেইন বা সাবডোমেইনের মূল রুটে অবস্থিত। উদাহরণস্বরূপ, যদি ডোমেইনটি codice_1 হয়, তাহলে মূল পাতাটি সম্ভবত codice_2 এ অবস্থিত।
কিছু ক্ষেত্রে, মূল পাতা হল একটি সাইট ডিরেক্টরি, বিশেষ করে যখন একটি ওয়েবসাইটে একাধিক মূল পাতা থাকে। উইকিপিডিয়ার উদাহরণ দেয়া যাক, wikipedia.org-এ একটি সাইট ডিরেক্টরি রয়েছে যা bn.wikipedia.org সহ প্রতিটি ভাষা-নির্দিষ্ট মূল পাতার সাথে লিঙ্ক করে।
একটি ওয়েব ব্রাউজার চালু হলে, এটি স্বয়ংক্রিয়ভাবে অন্তত একটি ওয়েব পাতা খুলবে৷ এটিকে ব্রাউজারের মূল পাতা, যাকে এর শুরুর পাতাও বলা হয়।
শুরুর পৃষ্ঠাগুলো একটি ওয়েবসাইট বা একটি বিশেষ ব্রাউজারের পৃষ্ঠা হতে পারে, যেমন ঘন ঘন পরিদর্শন করা ওয়েবসাইটগুলির থাম্বনেইল ৷ তাছাড়া ওয়েবসাইটের একটি বিশেষ স্থান রয়েছে, যেগুলো শুধুমাত্র শুরুর পাতা হিসেবে ব্যবহার করার উদ্দেশ্যে তৈরি করা হয়ে থাকে।
মার্ডার ২

মার্ডার ২ একটি ভারতীয় সাইকোলজিক্যাল থ্রিলার। এটাতে অভিনয় করেছেন ইমরান হাশমী, জ্যাকলিন ফার্নান্দেজ ও প্রশান্ত নারায়ন। এর পরিচালক মোহিত সুরি এবং প্রযোজক মুকেশ ভাট। ফিল্মটি বক্স অফিসে ভালো আয় করে এবং "ব্লকবাস্টার" বলে ঘোষণা করে বক্স অফিস ইন্ডিয়া। এটি বলিউড ছায়াছবি ২০১১ এর অন্যতম ব্যবসাসফল সিনেমা।
জেমস স্টুয়ার্ট

জেমস মেইটল্যান্ড স্টুয়ার্ট (; ২০ই মে, ১৯০৮ - ২রা জুলাই, ১৯৯৭) ছিলেন একজন মার্কিন অভিনেতা ও সেনা কর্মকর্তা। তিনি চলচ্চিত্র ইতিহাসের সবচেয়ে সম্মানিত ও জনপ্রিয় তারকাদের একজন। তার অভিনীত বেশ কিছু চলচ্চিত্র ধ্রুপদী চলচ্চিত্রের আখ্যা লাভ করেছে। স্টুয়ার্ট তার চলচ্চিত্র কর্মজীবনে পাঁচবার শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং "দ্য ফিলাডেলফিয়া স্টোরি" (১৯৪০) চলচ্চিত্রের জন্য একবার এই পুরস্কার লাভ করেন এবং আজীবন কর্মের স্বীকৃতি স্বরূপ ১৯৮৫ সালে একাডেমি সম্মানসূচক পুরস্কার লাভ করেন। ১৯৬৮ সালে তাকে স্ক্রিন অ্যাক্টরস গিল্ড আজীবন সম্মাননা পুরস্কার প্রদান করা হয়। ১৯৯৯ সালে আমেরিকান ফিল্ম ইনস্টিটিউট তাকে হলিউডের স্বর্ণযুগের তৃতীয় সেরা পুরুষ কিংবদন্তীর স্বীকৃতি দান করে, তার উপরে ছিল হামফ্রী বোগার্ট ও ক্যারি গ্র্যান্ট। এছাড়া আমেরিকান ফিল্ম ইনস্টিটিউটের করা ১০০ সেরা মার্কিন চলচ্চিত্রের তালিকায় স্টুয়ার্টের পাঁচটি চলচ্চিত্র অন্তর্ভুক্ত রয়েছে।
তিনি তার সেনা কর্মজীবনের জন্য প্রসিদ্ধ। তিনি দ্বিতীয় বিশ্বযুদ্ধ ও ভিয়েতনাম যুদ্ধে অংশগ্রহণ করা সেনা কর্মকর্তা এবং পাইলট। তিনি মার্কিন যুক্তরাষ্ট্রের বিমান বাহিনীর ব্রিগেডিয়ার জেনারেল র‍্যাংক পর্যন্ত উত্তীর্ণ হন। ফলে তিনি এখন পর্যন্ত সামরিক ইতিহাসের সর্বোচ্চ র‍্যাংকধারী অভিনেতা।
জেমস মেইটল্যান্ড স্টুয়ার্ট ১৯০৮ সালে ২০ই মে পেনসিলভানির ইন্ডিয়ানায় জন্মগ্রহণ করেন। তার পিতা আলেকজান্ডার স্টুয়ার্ট (১৯ই মে, ১৮৭১ - ২৮ ডিসেম্বর, ১৯৬১) ছিলেন একজন হার্ডওয়্যার স্টোরের মালিক এবং মাতা এলিজাবেথ রুথ (জন্মনাম জ্যাকসন, ১৬ই মার্চ, ১৮৭৫ - ২রা আগস্ট, ১৯৫৩) স্টুয়ার্ট মূলত স্কটিশ বংশোদ্ভূত এবং প্রেসবাইটেরিয়ান হিসেবে বেড়ে ওঠেন। তার পূর্বপুরুষদের মধ্যে কয়েকজন মার্কিন বিপ্লব, ১৮১২ সালে যুদ্ধ ও মার্কিন স্বাধীনতা যুদ্ধে অংশগ্রহণকারী রয়েছেন। স্টুয়ার্ট তার তিন ভাইবোনের মধ্যে সবার বড়। তার ছোট দুই বোন ভার্জিনিয়া উইলসন স্টুয়ার্ট এবং ম্যারি কেলি স্টুয়ার্ট। কিশোর বয়সে স্টুয়ার্টকে তার পিতার স্টোরে উত্তরাধিকারী হিসেবে ভাবা হত এবং ধারণা করা হত তিনি তাদের তিন প্রজন্ম ধরে চলে আসা পারিবারিক ব্যবসায় দেখাশুনা করবেন। তার মা খুব ভালো পিয়ানো বাজাতে পারতেন, কিন্তু তার পিতা তাকে সঙ্গীতের তালিম গ্রহণ করতে নিষেধ করেন। একবার একজন অতিথি তাকে একটি একর্ডিয়ান উপহার দিলে তিনি খুব দ্রুতই তা বাজানো শিখেন। ধীরে ধীরে সঙ্গীত এই পরিবারের গুরুত্বপূর্ণ অনুষঙ্গ হয়ে ওঠে।
স্টুয়ার্ট মার্সেলবার্গ একাডেমি প্রিপারেটরি স্কুলে পড়াশুনা করেন এবং ১৯২৮ সালে সেখান থেকে পড়াশুনা সমাপ্ত করেন। তিনি বিভিন্ন কাজের সাথে জড়িত ছিলেন। তিনি ফুটবল ও ট্র্যাক দলের হয়ে খেলতেন, বাৎসরিক সাময়িকী কারুক্সের সম্পাদক ছিলেন, এবং চোইয়ার ক্লাব ও জন মার্শাল লিটারেরি সোসাইটির সদস্য ছিলেন। প্রথম গ্রীষ্মকালীন ছুটিতে নিজ শহরে ফিরে এসে স্টুয়ার্ট স্থানীয় দালান নির্মাণ কোম্পানির শ্রমিক হিসেবে এবং হাইওয়ে ও রাস্তা নির্মাণকারী প্রতিষ্ঠানের হয়ে রাস্তায় দাগ ঠানার কাজ করতেন। পরবর্তী দুইটি গ্রীষ্মের ছুটিতে তিনি একজন পেশাদার জাদুকরের সহকারী হিসেবে কাজ করেন। তিনি "দ্য উল্‌ভ্‌স" নাটকের মধ্য দিয়ে প্রথম মঞ্চে অভিনয় করেন। মার্সেলবার্গে মঞ্চস্থ এই নাটকে তিনি বাকেট চরিত্রে অভিনয় করেন।
বেতার বাংলা

বেতার বাংলা হচ্ছে লন্ডন-ভিত্তিক একটি ব্রিটিশ রেডিও স্টেশন যা যুক্তরাজ্যের বাঙ্গালী সম্প্রদায়ের জন্য চালু করা হয়।
বেতার বাংলা ২০০০ সালে চালু হয় এবং এটি যুক্তরাজ্যে বাঙ্গালী সম্প্রদায়ের প্রথম রেডিও স্টেশন। এটি বাঙ্গালী সম্প্রদায়ের জন্য কার্যক্রম পরিচালনা করে থাকে।
এই রেডিও স্টেশনটিতে স্থানীয় সম্প্রদায়ভুক্ত বাংলাদেশের স্বেচ্ছাসেবকেরা সেবামূলক কাজ করে থাকেন এবং পূর্ব লন্ডনের বাঙ্গালী সম্প্রদায়ের জন্য ২৪-ঘণ্টা রেডিও কার্যক্রম পরিচালনা করেন।
কার্যক্রমসমূহে খবর, সাম্প্রতিক বিষয়াবলী, সংগীত, শিক্ষা, স্বাস্থ্য, এবং আইনগত বিষয় ও নাগরিক অধিকার নিয়ে অনুষ্ঠান সম্প্রচার করা হয়।
জুন ২০১০-এ, সম্প্রদায় রেডিও স্টেশন হিসেবে এএম ১৫০৩-এর মধ্যে অনুষ্ঠান সম্প্রচার করার জন্য এটি অফকমের পক্ষ থেকে "পূর্ণাঙ্গ রেডিও সম্প্রচার লাইসেন্স" পুরস্কারে ভূষিত হয়। ২০১১ সালের জানুয়ারি থেকে এই স্টেশনটি ২৪/৭ অনুষ্ঠান সম্প্রচার করছে।
২০১৮ ফিফা বিশ্বকাপ গ্রুপ জি

২০১৮ ফিফা বিশ্বকাপ এর গ্রুপ জি পর্বের খেলা ২০১৮ সালের ১৮ থেকে ২৮ জুন অনুষ্ঠিত হবে। এই গ্রুপে অংশগ্রহণ করছে বেলজিয়াম, পানামা, তিউনিসিয়া এবং ইংল্যান্ড। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
দুই দল আগে কখনও দেখা হয়নি
<section begin=g1 /><section end=g1 />
<section begin=g2 /><section end=g2 />
<section begin=g3 /><section end=g3 />
<section begin=g4 /><section end=g4 />
<section begin=g5 /><section end=g5 />
<section begin=g6 /><section end=g6 />
২০১৮ ফিফা বিশ্বকাপ গ্রুপ এইচ

২০১৮ ফিফা বিশ্বকাপ এর গ্রুপ এইচ পর্বের খেলা ২০১৮ সালের ১৯ থেকে ২৮ জুন অনুষ্ঠিত হবে। এই গ্রুপে অংশগ্রহণ করছে পোল্যান্ড, সেনেগাল, কলম্বিয়া এবং জাপান। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
এই দুই দলের পূর্বে ৩ বার দেখা হয়েছে, যার মধ্যে সম্প্রতি ২০১৪ ফিফা বিশ্বকাপের গ্রুপ পর্বে দেখা হয়, যেখানে কলম্বিয়া ৪–১ জয়লাভ করে।
এই বিজয়ের মাধ্যমে জাপান ফিফা বিশ্বকাপের ইতিহাসে প্রথম এএফসি অঞ্চলের দল হিসেবে কনমেবল অঞ্চলের দলের বিরুদ্ধে জয়লাভ করে। জাপানের জন্য, বিশ্বকাপে কনমেবল অঞ্চলের বিরুদ্ধে জয় এক ঐতিহাসিক জয়।
<section begin=h1 /><section end=h1 />
<section begin=h2 /><section end=h2 />
<section begin=h3 /><section end=h3 />
<section begin=h4 /><section end=h4 />
<section begin=h5 /><section end=h5 />
<section begin=h6 /><section end=h6 />
ভারতীয় ২০০ টাকার নোট

ভারতীয় ২০০ টাকার নোট (₹২০০) ভারতীয় টাকার একটি মূল্য। ২০১৬ সালের ভারতীয় ব্যাঙ্কনোটের মুদ্রাহিতকরণ হয় এবং ভারতীয় রিজার্ভ ব্যাংক দ্বারা পাঁচটি নতুন মুদ্রা নোট ঘোষণা করা হয়। নোট গুলি হল - ₹ ২,০০০, ₹ ৫০০, ₹২০০, ₹৫০, ₹১০ এবং ₹১। 
ভারতীয় রিজার্ভ ব্যাঙ্ক ঘোষণা করে যে নতুন ২০০ টাকার নোট গণেশ চতুর্থী উপলক্ষে ২৫ আগস্ট ২০১৭ সাল থেকে প্রচলন করা হবে।
শিবের মুখোশ

শিবের মুখোশ নবদ্বীপের লৌকিক ধর্মীয় অনুষ্ঠানের অংশ। চৈত্র মাসে শিবপার্বতীর বিয়ের সময় এই মুখোশ তৈরি করা হয়। লৌকিক শৈব সংস্কৃতির সাথে এই মুখোশ ওতপ্রোতভাবে জড়িত। এটিকে মুখোশ বলা হলেও আসলে এটি মাটি দিয়ে তৈরি মূর্তি। বহুবর্ণশোভিত এই মুখোসটি লৌকিক শিল্পের অন্যতম নিদর্শন। শিল্পী নারায়ণ পাল এখনও এই ধরনের মূর্তি তৈরি করেন। "বিশ্ব বাংলা স্টল" বাংলার ঐতিহ্যপূর্ণ ও হারিয়ে যেতে বসা যেসকল পুতুলকে সংরক্ষণ ও প্রদর্শনের ব্যবস্থা করেছে, তাতে নবদ্বীপের শিবের মুখোশ অন্যতম।
কাঁচা মাটি দিয়ে ছাঁচে ফেলে এটি তৈরি করা হয়। এরপর এটিকে রোদে শুকিয়ে নেওয়া হয়। রোদে শুকিয়ে গেলে সাদা রং করা হয় এবং চোখ নাক কান আঁকা হয়। মাথায় সোনালী রঙের টোপর পরানো হয়। টোপর বা মুকুটের উপরে ফনাযুক্ত সাপ থাকে।
চৈত্র মাসে শিবের বিয়ে উপলক্ষ্যে এই মুখোশ তৈরি করা হয়। এই মুখোশকে চতুর্দলায় সাজিয়ে নিয়ে বাড়ি বাড়ি নিয়ে যাওয়া হয়। বাড়ি বাড়ি থেকে ভিক্ষা করে সেই টাকা দিয়ে শিবের বিয়ের আয়োজন করা হয়। মূলত ছোট ছোট ছেলেরা শিবের বিয়ের আয়োজন করে।
নিকলাস জুলে

নিকলাস জুলে (জন্ম ৩ সেপ্টেম্বর ১৯৯৫) একজন জার্মান পেশাদার ফুটবলার। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে খেলে থাকেন।
জুলে, জার্মান ক্লাব রট-ওয়িব ওয়ালডোর্ফ এর হয়ে খেলার মাধ্যমে তার খেলোয়াড়ী কর্মজীবন শুরু করেন। পরবর্তীতে, তিনি আরেক জজার্মান ক্লাব ইনট্রাচট ফ্রাঙ্কফার্ট-এ চলে আসেন, যেখানে তিনি ২০০৮-০৯ সিজনের শেষ ভাগ পযন্ত খেলেন। পরবর্তী কালে, তিনি জার্মান ক্লাব সিভি ডারমসটাডিটি ৯৮ এ চলে আসেন, এবং সেখানে শুধু বছরের অর্ধেক সময় অতিবাহিত করে পরে তিনি ১৮৯৯ হফেহেইমে চলে আসেন। ২০১৭ সালের জানুয়ারি মাসের হিসাব অনুযায়ী তিনি জনপ্রিয় জার্মান ক্লাব এফসি বায়ার্ন মিউনিখ এর সাথে একটি চুক্তিতে আবদ্ধ হন। ২০১৩ সালের ১১ই মে, জুলে জার্মান ফুটবল লিগ বুন্দেসলিগা'তে তার দল হফেনহাম এর হয়ে হ্যামবার্গার এসভি এর বিপক্ষে অভিষিক্ত হন। তিনি প্রথমার্ধে দলের এগারো জনের একজন হয়ে মাঠে নামেন, পরে দ্বিতীয়ার্ধের ৮১তম মিনিটে এন্ড্রোস লাডউইগ কে তার বদলি খেলোয়াড় হিসেবে মাঠে নামানো হয়। হোফেনহেইম সেই খেলাটিতে ৪-১ ব্যাবধানে হেরে যায়। ২০১৭ সালের ১৫ই জানুয়ারি, বায়ার্ন মিউনিখ ঘোষণা করে যে, তারা জুলে এবং এর সাথে আরেক জার্মান মিডফিল্ডার সেবাস্টিয়ান রুডি-এর সাথে তারা একটি চুক্তিতে আবদ্ধ হয়েছে, যেখানে তারা জানুয়ারি মাসের স্থানান্তরের সময় কালে হোফেনহেইম থেকে একেবারে জোড়া চুক্তিতে আবদ্ধ করেন। জুলে বায়ার্ন মিউনিখের হয়ে প্রথম মাঠে নামার সুযোগ পান ২০১৭ সালের ১৮ই আগস্টে ২০১৭-১৮ বুন্ডেসলিগা'র সিজনে বায়ের ০৪ লেবারকুসেন এর বিপক্ষে তাদের প্রথম এগারো জনের মধ্যে খেলার মাধ্যমে, যেটি ছিল তার ক্লাবের ঐ সিজনের প্রথম খেলা, যেখানে তিনি সিজনের প্রথম গোলটি করেন, যেখানে তার পূর্বের ক্লাব হোফেনহেইমের সহকর্মী এবং বায়ার্নের নতুন মুখ সেবাস্টিয়ান রুডি দ্বারা ফ্রীকিকে একটি হেড থেকে গোল করেন।
২০১৭ সালের ২৯শে মার্চে, তুরস্কের ফুটবল ফেডারেশন দ্য টার্কিস এফএ জুলের সাথে তুরস্কের হয়ে খেলার সম্ভাবনা সম্পর্কে যোগাযোগ করেন, কারণ তার নামটি শুনতে যেন তুর্কি নামের মত মনে হয়; তার নামের শেষ অংশ মূলত হাঙ্গেরিয়ান জাতির।
ডিক লিলি

আর্থার ফ্রেডরিক অগাস্টাস ডিক লিলি (; জন্ম: ২৮ নভেম্বর, ১৮৬৬ - মৃত্যু: ১৭ নভেম্বর, ১৯২৯) ওয়ারউইকশায়ারের হলোওয়ে হেড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের ভূমিকায় অবতীর্ণ হতেন। এছাড়াও ডানহাতি মিডিয়াম বোলিংয়ে পারদর্শী ছিলেন ডিক লিলি। ১৮৯৭ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
১৮৯৬ থেকে ১৯০৯ সময়কালে ইংল্যান্ডের পক্ষে ৩৫ টেস্টে অংশগ্রহণের সুযোগ পেয়েছেন ডিক লিলি। তার এ অংশগ্রহণ ইংল্যান্ডের টেস্ট ক্রিকেটের ইতিহাসের প্রথম ষাট বছরে যে-কোন ইংরেজ উইকেট-রক্ষকের তুলনায় বেশি ছিল। ঐ সময়ের রক্ষণশীল ক্রিকেট তার ন্যায় সেরা উইকেট-রক্ষকের প্রভাব উপলদ্ধি করেনি। কেননা তিনি ফাস্ট-বোলারের ছোড়া বল দণ্ডায়মান থেকে প্রচলিত ঐতিহ্য ভঙ্গ করেছেন। ডব্লিউ জি গ্রেসের পরামর্শক্রমে ইংল্যান্ডের কিংবদন্তি বোলার টম রিচার্ডসনের বল উইকেটের পিছনে দাঁড়িয়ে গ্লাভসে তালুবন্দী করতেন। ক্রিকেট অসাধারণ জ্ঞান ছিল তার। ইংরেজ অধিনায়কদেরকে পরামর্শও প্রদান করতেন।
২৩ বছরের ছোট নিজ কাউন্টি অধিনায়ক ফ্রাঙ্ক ফস্টারের পরামর্শ ছাড়াই মাঠে ফিল্ডিং সাজান। এরপর ফস্টার অভিযোগ করলে তাকে ওয়ারউইকশায়ার কর্তৃপক্ষ দল থেকে বাদ দেয়। জুলাই, ১৯১১ সালে ওয়ারউইকশায়ারের পক্ষে সর্বশেষ প্রথম-শ্রেণীর ক্রিকেটে অংশ নেন। ঐ বছরই কাউন্টি চ্যাম্পিয়নশীপের শিরোপা জয় করেছিল তার দল।
ট্রায়াসিক

বিজ্ঞানীরা প্রথম দিকে ট্রায়াসিক অধিযুগকে আদি, মধ্য ও অন্তিম হিসেবে তিনটি অন্তঃযুগে ভাগ করেছেন। পরে এই তিনটি অন্তঃযুগের নামকরণ করা হয়েছে সাইথিয়ান, টিআর২, টিআর নামে। এই তিনটি অন্তঃযুগকে ৭টি আমলে ভাগ করা হয়েছে। এই ভাগগুলো হলো-
আগের  পার্মিয়ান অধিযুগ-এ ব্যাপকভাবে সমুদ্রের পানি জীবজগতের জন্য দুষিত হয়ে পড়েছিল। এই কারণে এই অধিযুগে প্রায় ৯৫ ভাগ জলজপ্রাণী বিলুপ্ত হয়ে যায়। পরে এই যুগের নতুন সামুদ্রিক পরিবেশে নতুন নতুন প্রজাতি বিকশিত হয়েছিল।
ইউসেপ

ইউসেপ () হলো বাংলাদেশের অন্যতম শীর্ষস্থানীয় সাহায্য-সংস্থা, যার পূর্ণ নাম আন্ডারপ্রিভিলেজড চিলড্রেনস এডুকেশনাল প্রোগ্রামস। নিউজিল্যান্ডের সমাজকর্মী লিন্ডসে অ্যালান চেইনি কর্তৃক ১৯৭২ সালে প্রতিষ্ঠিত এই প্রতিষ্ঠানটিতে বাংলাদেশের সুবিধাবঞ্চিত শিশুদের সম্পূর্ণ বিনামূল্যে শিক্ষাদান ও তাদের কারিগরি দক্ষতায় দক্ষ করে তোলার মাধ্যমে কর্মসংস্থানের ব্যবস্থা করা হয়। সংস্থাটির কার্যক্রম বর্তমানে বাংলাদেশের ৮টি জেলায় ৫৩টি সাধারণ শিক্ষা ও ১০টি কারিগরি শিক্ষা বিদ্যালয়ের মাধ্যমে বছরে প্রায় ৪৮ হাজার শিশু অন্তর্ভুক্ত রয়েছে।
১৯৭০ সালের ঘূর্ণিঝড়ে বাংলাদেশের দক্ষিণ-পূর্ব উপকূলের দুর্দশাগ্রস্ত মা ও শিশুর স্বাস্থ্যসেবার জন্য নিউজিল্যান্ডের লিন্ডসে অ্যালেন চেইনী একটি ব্রিটিশ ত্রাণ কার্যক্রম নিয়ে এ দেশে এসে ত্রাণ তৎপরতার পাশাপাশি গৃহহীন ও দরিদ্র শিশুদের শিক্ষাদানের জন্য ডেনমার্ক সরকারের আর্থিক সহায়তায় কমিউনিটি স্কুলের মডেল অনুসারে একটি তিনবছর মেয়াদি প্রকল্প চালু করেন যা পরবর্তীতে দরিদ্র ও কর্মজীবী শিশুদের জন্য সাধারণ ও কারিগরি শিক্ষা কার্যক্রমের মাধ্যমে শিক্ষা ও প্রশিক্ষণ কর্মসূচী বজায় রাখে। ৬০ জন কর্মজীবি শিশুকে নিয়ে একটি উপ-আনুষ্ঠানিক বিদ্যালয় হিসাবে শুরু হওয়া ইউসেপ বর্তমানে ৫৩টি সাধারণ বিদ্যালয়, ১০টি কারিগরি বিদ্যালয় ও অংশিদারিত্বভিত্তিক কয়েকটি প্রশিক্ষণ কেন্দ্র পরিচালনা করে।
ইউসেপ বর্তমানে সাধারণ বিদ্যালয়, কারিগরি বিদ্যালয় ও অংশিদারিত্বের ভিত্তিতে প্রশিক্ষণ কেন্দ্র পরিচালনা করছে। এই প্রতিষ্ঠানগুলোতে প্রায় ৪৮ হাজার হতে ৫৫ হাজার দরিদ্র ও কর্মজীবী শিশু ও যুব বয়সীরা যুক্ত রয়েছে। এসব প্রতিষ্ঠান হতে তারা এসএসসি ও সমমানের পরীক্ষায় কারিগরি শিক্ষা বোর্ডের অধীনে (ভোকেশনাল) পরীক্ষায় অংশগ্রহণ করে থাকে।
ইউসুফগঞ্জ মসজিদ

ইউসুফগঞ্জ মসজিদ বাংলাদেশের সোনারগাঁয় অবস্থিত একটি ইসলাম ধর্মীয় প্রাচীন স্থাপত্য। সুলতানি আমলে বাংলায় নির্মিত এই মসজিদটি নারায়ণগঞ্জ জেলার সোনারগাঁর মোগড়াপাড়া ইউনিয়নের ইউসুফগঞ্জ গ্রামে অবস্থিত।
বেশ কয়েকবার পুনর্নির্মাণ করায় মসজিদটির মূল স্থাপত্য-বৈশিষ্ট্য অনেকখানি অপসৃত হলেও পরিদৃশ্যমান সুলতানি স্থাপত্যের কিছু কিছু নিদর্শন থেকে এটিকে পনেরো শতকে নির্মিত বলে ধারণা করা হয়।।
মসজিদটি ইটের তৈরি, যার বাইরের দিকের পরিমাপ ৯ মিটার এবং ভেতরের দিকের পরিমাপ ৫.৫ মিটার। মসজিদের পূর্বদিকে তিনটি প্রবেশপথ যার মধ্যবর্তীটি অপেক্ষাকৃত বৃহদাকৃতির (১.২ মিটার) এবং পার্শ্ববর্তী প্রবেশপথদ্বয় অপেক্ষাকৃত ছোট (৮৬ সেন্টিমিটার); তবে উত্তর ও দক্ষিণ দিকের মূল প্রবেশপথ দুটিকে বর্তমানে জানালায় রূপান্তর করা হয়েছে।।
২০১৮ ফিফা বিশ্বকাপ নকআউট পর্ব

২০১৮ ফিফা বিশ্বকাপ নকআউট পর্ব হচ্ছে গ্রুপ পর্বের পর বিশ্বকাপের দ্বিতীয় এবং সর্বশেষ পর্ব। এই পর্যায়ের খেলাগুলি ৩০ জুন থেকে ১৬ দলের পর্ব হিসেবে শুরু হবে এবং ১৫ জুলাই ফাইনালের মাধ্যমে শেষ হবে যা মস্কোর লুঝনিকি স্টেডিয়ামে অনুষ্ঠিত হবে। প্রতি গ্রুপ হতে ২টি দল (সর্বমোট ১৬) নকআউট পর্বে উত্তীর্ণ হবে এবং একক-বিদায় প্রতিযোগিতার মাধ্যমে টুর্নামেন্টটি সম্পন্ন হবে। সেমি-ফাইনালের দুইটি উপবিজয়ী দল নিয়ে একটি তৃতীয় স্থান নির্ধারণী খেলাও অনুষ্ঠিত হবে।
খেলার সময়সূচী স্থানীয় সময় অনুযায়ী দেয়া হয়েছে।
নকআউট পর্বে যদি কোন খেলায় নির্দিষ্ট ৯০ মিনিট সময়ের পরে দলীয় স্কোরে সমতা বজায় থাকে, তবে ৩০ মিনিটের অতিরিক্ত সময় প্রদান করা হবে (১৫ মিনিট করে দুইবার)। এই সময়ের মধ্যে যে কোন দল চতুর্থবারের মত বদলী খেলোয়াড় নিয়ে খেলতে পারবে। যদি এতেও স্কোরে সমতা বজায় থাকে, তাহলে পেনাল্টি শুট-আউটের মাধ্যমে খেলার ফলাফল নির্ধারণ করা হবে।
আটটি গ্রুপের প্রত্যেকটি থেকে সেরা দুইটি দল নকআউট পর্বের জন্য উত্তীর্ণ হয়।
<section begin=বন্ধনী/><section end=বন্ধনী/>
<section begin=r16-1 /><section end=r16-1 />
<section begin=r16-2 /><section end=r16-2 />
The two teams had met in six previous games, most recently in a friendly in 2017, which ended in a 3–3 draw. Playing as the Soviet Union national football team, the two teams had faced each other five times. Russia has only had one victory over Spain.
<section begin=r16-3 /><section end=r16-3 />
<section begin=r16-4 /><section end=r16-4 />
<section begin=r16-5 /><section end=r16-5 />
<section begin=r16-6 /><section end=r16-6 />
<section begin=r16-7 /><section end=r16-7 />
<section begin=r16-8 /><section end=r16-8 />
<section begin=qf1 /><section end=qf1 />
<section begin=qf2 /><section end=qf2 />
<section begin=qf3 /><section end=qf3 />
<section begin=qf4 /><section end=qf4 />
<section begin=sf1 /><section end=sf1 />
<section begin=sf2 /><section end=sf2 />
<section begin=tpp /><section end=tpp />
<section begin=final />
</includeonly><section end=Lineups />
ম্যাচ নিয়ম
জো পুতুল

জো পুতুল মেদিনীপুরের লৌকিক শিল্পের মধ্যে অন্যতম। হাতে তৈরি এই পুতুল গুলো মূলত পটুয়ারা তৈরি করেন। এই ধরনের পুতুলের মূল উপজীব্য হলো মা ও ছেলে। পটুয়া মহিলারা এই ধরনের পুতুল তৈরি করেন। পশ্চিম মেদিনীপুরের গোলগ্রামের ফুলজান চিত্রকর এই ধরনের পুতুল তৈরি করেন।
ষষ্ঠী পুতুলের মতো এই পুতুল গুলো তেও মা ও ছেলে মূল উপজীব্য।
মা ও ছেলের এই পুতুল গুলো তরল কাদা মাটি দিয়ে তৈরি করে পরে রোদে শুকিয়ে নিতে হয়। ভালো ভাবে শুকিয়ে গেলে আগুনে পুড়িয়ে নেওয়া হয়। জো পুতুলের মায়ের মুখ অনেকটা গড়ুর পাখীর মতো। যা আজও আদিমতাকে ধরে রেখেছে।
এরপর ভেষজ রং দিয়ে বহুবর্ণশোভিত করে তোলা হয়। বর্তমানে ভেষজ রঙের অত্যধিক দাম হওয়ার জন্য বাজারের কৃত্রিম রং ব্যবহার হয়।
খুরশিদ আলম

খুরশিদ আলম বাংলাদেশের একজন কণ্ঠশিল্পী। তিনি "মানুষের মন", "কি যে করি" সহ অসংখ্য চলচ্চিত্রে কণ্ঠ দেন। তার অবদানের জন্য বাংলাদেশ সরকার ২০১৮ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ গোষিত করে। "যদি বউ সাজো গো" তার অন্যতম জনপ্রিয় গান
জেরোনিমো স্টিলটন

জেরোনিমো স্টিলটন হলো একটি জনপ্রিয় ইতালিয়ান ছোটদের বইয়ের সিরিজ। এর ইতালিয়ান সংস্করণ গুলিকে ২০০০ সাল থেকে মিলান, ইতালি থেকে এদিজিওনে পিয়েম্মা প্রকাশিত করে আসছে এবং ২০০৪ সাল থেকে এর ইংরাজিতে অনুবাদিত সংস্করণ গুলি স্কলাস্টিক কপোরেশন প্রকাশিত করছে। যদিও বইগুলোতে গল্পের প্রধান চরিত্র জেরোনিমো স্টিলটনকেই লেখক হিসেবে চিহ্নিত করা হয়, এর আসল সৃষ্টিকর্তা হলেন এলিসাবেতা দামি। ৬-১২ বছরের শিশুদের উদ্দেশ্যে গল্পগুলো লেখা হয়েছে। সারা বিশ্বে এই সিরিজের ১৩ কোটি বই বিক্রি হয়েছে।
পটভূমি
গল্পগুলির প্রধান চরিত্র হল জেরোনিমো স্টিলটন, একজন কথা বলতে পারা ইঁদুর। মাউস দ্বীপ নামক এক কাল্পনিক ইঁদুরদের দেশের রাজধানী নিউ মাউস সিটিতে বাস করে।
স্যামসাং গ্যালাক্সি

স্যামসাং গ্যালাক্সি স্যামসাং ইলেকট্রনিক্স দ্বারা নির্মিত, তৈরি এবং বিক্রিত মোবাইল কম্পিউটিং ডিভাইসগুলির একটি সিরিজ। এই সিরিজের ফোনগুলো গুগলের অ্যান্ড্রয়েড দ্বারা নির্মিত।
স্যামসাং ঘোষিত, স্যামসাং গ্যালাক্সি গিয়ার, একটি স্মার্টওয়াচ যেটি চলমান অ্যান্ড্রয়েড 4.3 উপর।
দীপলক্ষ্মী পুতুল

দীপলক্ষ্মী পুতুল বা দিওয়ালি পুতুল পশ্চিম মেদিনীপুর ও পূর্ব মেদিনীপুর জেলার অন্যতম বিখ্যাত পুতুল। শুধুমাত্র কালী পূজার দিন এই পুতুল তৈরি করে প্রদীপ জ্বালানো হয়। অশুভকে বিনাশ ও ধন সম্পত্তির জন্যই এই পূজা করা হয়। অবিভক্ত মেদিনীপুর জেলা ও পুরুলিয়াতে এই পুতুল পাওয়া যায়। তবে পশ্চিম মেদিনীপুর জেলায় এই পুতুলের প্রচলন বেশি।
অষ্টাদশ শতাব্দীতে কোন এক সময় অধুনা ঝাড়খণ্ড অঞল থেকে একদল কুমোর এসে বর্তমান পুরুলিয়া জেলার বলরামপুর, ছাতাটাঁড় ও কুক্কড়ু গ্রামে বসবাস করতে শুরু করেন। এখানেই তারা প্রথম তৈরী করেন দেওয়ালি পুতুল। তারপর সেই পুতুলের চল ক্রমে ছড়িয়ে পড়ে বাঁকুড়া ও পশ্চিম মেদিনীপুর জেলায়। সাধারণভাবে মনে করা হয় দেওয়ালি পুতুল দু'শো বছর ধরে তৈরী হচ্ছে। ১৮৫৭ সালে মেদিনীপুরের মির্জাবাজারের কুমোরপাড়ার পত্তন হয়। সেই থেকে মেদিনীপুরে দেওয়ালি পুতুল তৈরী হয়।
সম্পূর্ণ পুতুলটি তিনটি স্তরে করা হয়। পুতুলের নিচের অংশটি চাক বা চাকায় করা হয়। মাঝের অংশটি ছাঁচে তৈরি করে নিয়ে একসাথে জুড়ে দেওয়া হয়। এরপর বাকি অংশ হাতে করে নিয়ে পুরো পুতুল সম্পূর্ণ করা হয়।
সাবেকি পুতুল ছাড়াও আরো নানা রকমের পুতুল তৈরি করা হয়। দু হাতে কেরোসিনের কুপি ধরা পুতুলও করা হয়। মির্জাবাজারে নানা ধরনের পশু পাখি দেওয়া পুতুলও করা হয়।
সুপ্রাচীন কাল থেকেই দীপলক্ষ্মীর উল্লেখ আছে। সংস্কৃত ভাষার নানা পুঁথি পত্রে এর উল্লেখ পাওয়া যায়। জ্যোতিলক্ষ্মী স্তোত্রমে উল্লেখ পাওয়া যায়।
জিও পাগলা

জিও পাগলা শৈলেশ দে’র জনপ্রিয় নাটক 'জয় মা কালী বোর্ডিং' অবলম্বনে নির্মিত একটি কমেডি ধাঁচের ছবি। ছবিটি প্রযোজনা করেছে সুরিন্দর ফিল্মস এবং পরিচালনা করেছেন রবি কিনাগী। জিও পাগলা ২০১৭ সালের ২০ অক্টোবর কলকাতায় মুক্তি পায়, বাংলাদেশে মুক্তি পায় ২০১৮ সালের ১৯ জানুয়ারি।
বানৌজা দুর্গম

বাংলাদেশ নৌবাহিনী জাহাজ (সংক্ষেপেঃ বানৌজা) দুর্গম বাংলাদেশ নৌবাহিনীর একটি দুর্জয়-শ্রেণীর লার্জ প্যাট্রোল ক্রাফট। দেশের জলসীমার সার্বভৌমত্ব রক্ষা এবং বাণিজ্যিক জাহাজের নিরাপত্তা বিধানে এই জাহাজটি গুরুত্বপূর্ণ ভূমিকা পালন করবে। যুদ্ধকালীন পরিস্থিতিতে বানৌজা দুর্জয় শত্রু জাহাজ ও সাবমেরিন ধ্বংস করার সক্ষমতা রাখে। শান্তিকালীন সময়েও এর অবদান অনস্বীকার্য। অবৈধ মৎস্য শিকার প্রতিরোধ, জলদস্যুতা দমন, মানবপাচার ও চোরাচালান প্রতিরোধে এটি সক্রিয়ভাবে কাজ করবে। এছাড়াও, সুনীল অর্থনীতি বাস্তবায়নে এই জাহাজের কার্যকর ভূমিকা বাংলাদেশের সমুদ্রসীমায় নিরাপত্তা ও অর্থনৈতিক সমৃদ্ধি নিশ্চিত করবে।
বানৌজা দুর্গম বাংলাদেশ নৌবাহিনীর একটি গুরুত্বপূর্ণ জাহাজ, যা দুর্জয়-শ্রেণীর লার্জ প্যাট্রোল ক্রাফট এর অন্তর্ভুক্ত। দেশের জলসীমার সার্বভৌমত্ব রক্ষা, বাণিজ্যিক জাহাজের নিরাপত্তা বিধান এবং শান্তিকালীন সময়ে অবৈধ মৎস্য শিকার প্রতিরোধ, জলদস্যুতা দমন, মানবপাচার ও চোরাচালান প্রতিরোধে এটি সক্রিয়ভাবে কাজ করে। যুদ্ধকালীন পরিস্থিতিতে এটি শত্রু জাহাজ ও সাবমেরিন ধ্বংস করার সক্ষমতা রাখে। নিচে এর নির্মাণ ইতিহাস তুলে ধরা হলো:
বাংলাদেশ নৌবাহিনীর যুদ্ধজাহাজ বানৌজা দুর্গম গণপ্রজাতন্ত্রী বাংলাদেশের সমুদ্রসীমা সুরক্ষা, বাংলাদেশ নৌবাহিনীর সক্ষমতা বৃদ্ধি, সার্বভৌমত্ব বজায় রাখা এবং জাতীয় স্বার্থ রক্ষায় এক অসামান্য ভূমিকা পালন করেছে। এর কর্মজীবনের উল্লেখযোগ্য দিকগুলো নিম্নরূপ:
বানৌজা দুর্গম তার বর্ণাঢ্য কর্মজীবনে বাংলাদেশের সামুদ্রিক স্বার্থ রক্ষা, আঞ্চলিক নিরাপত্তা জোরদার এবং আন্তর্জাতিক সহযোগিতায় এক অবিস্মরণীয় অবদান রেখেছে। এর প্রতিটি সদস্য তাদের কর্তব্যনিষ্ঠা, পেশাদারিত্ব এবং আত্মত্যাগের মাধ্যমে জাতির জন্য এক উজ্জ্বল দৃষ্টান্ত স্থাপন করেছেন।
সরকার বানৌজা দুর্গম-এর সকল ক্রু, কমান্ডিং অফিসার এবং সহায়ক কর্মীদের প্রতি তাদের নিবেদিত সেবার জন্য গভীর কৃতজ্ঞতা প্রকাশ করছে। তাদের এই অসামান্য অবদান বাংলাদেশ নৌবাহিনীর ইতিহাসে স্বর্ণাক্ষরে লেখা থাকবে।
বানৌজা দুর্গম বাংলাদেশ নৌবাহিনীর একটি গুরুত্বপূর্ণ জাহাজ, যা মূলত ডুবোজাহাজ বিধ্বংসী অভিযানে ব্যবহৃত হয়। এর বিস্তারিত বৈশিষ্ট্য ও যান্ত্রিক কাঠামো নিচে উল্লেখ করা হলো:
বিস্তারিত বৈশিষ্ট্য ও যান্ত্রিক কাঠামো:
রণসজ্জা: বানৌজা দুর্গম শত্রু মোকাবিলায় নিম্নলিখিত অত্যাধুনিক অস্ত্রশস্ত্রে সজ্জিত:
ইলেকট্রনিক্স এবং সেন্সর: নেভিগেশন, নজরদারি এবং লক্ষ্যবস্তু শনাক্তকরণের জন্য বানৌজা দুর্গম অত্যাধুনিক ইলেকট্রনিক্স সিস্টেমে সজ্জিত:
প্রধান র‍্যাডার:
নেভিগেশন এইড: 
ফলো-আপ র‍্যাডার: 
সোনার সিস্টেম:
রস্তভ এরিনা

রস্তভ এরিনা () রাশিয়ার রস্তভ-অন-দনে অবস্থিত একটি নির্মীয়মান ফুটবল স্টেডিয়াম। এটি ২০১৮ ফিফা বিশ্বকাপের ভেন্যুগুলোর একটি। এছাড়া এখানে রুশ প্রিমিয়ার লীগের এফসি রস্তভ ফুটবল ক্লাবের হোম ম্যাচ অনুষ্ঠিত হবে যা এর আগে অলিম্প – ২ স্টেডিয়ামে অনুষ্ঠিত হত। এই স্টেডিয়ামের দর্শক ধারণ ক্ষমতা ৪৫,০০০।
২০১৩ সালের জুনে স্টেডিয়াম নির্মাণের জন্য মাটি খনন করার সময় দ্বিতীয় বিশ্বযুদ্ধের সময়কার পাঁচটি শেল প্রায় অক্ষত অবস্থায় উদ্ধার করা হয়।
২০১৩ এর আগস্টে স্টেডিয়ামের ভিত্তি নির্মাণের কাজ শুরু হয় যা ২০১৪ সালের মে মাসে সম্পন্ন হয়। একই বছরের অক্টোবরে স্টেডিয়ামের সাব স্ট্রাকচার নির্মাণ শুরু হয়।
সে বছরই ডিসেম্বর মাসে নির্মাণ স্থানে ভারী যন্ত্রপাতি ও নির্মাণ সামগ্রী নিয়ে আসা হয়। ২০১৫ এর জানুয়ারিতে পাইল ড্রাইভিং কাজ শুরু করা হয়।
২০১৫ এর মার্চে স্টেডিয়ামের পরিকল্পনা কিছুটা পরিবর্তন করে নির্মাণ খরচ ৩০০ কোটি রুবলে নামিয়ে আনা হয়।
২০১৫ এর গ্রীষ্মে পাইল ড্রাইভিং সম্পন্ন হয় ও সুপার স্ট্রাকচার নির্মাণ কাজ শুরু হয়।
২০১৫ সালের ডিসেম্বরে ছাদের জন্য ধাতব কাঠামো বসানোর কাজ শুরু হয়। ২০১৬ এর জুলাইয়ে স্টেডিয়ামের কংক্রিট বৌলের কাজ আরম্ভ করা হয়। এছাড়া একইসাথে স্টেডিয়ামের সম্মুখভাগের কাজও শুরু করা হয়। ২০১৬ এর নভেম্বরের মধ্যেই স্টেডিয়াম বৌল এর জন্য কংক্রিটের কাজ শেষ হয়ে যায় এবং ছাদের জন্য ভার বাহী কাঠামো বসানো শুরু হয়।
২০১১ সালে পপুলাস কোম্পানি স্টেডিয়ামের চূড়ান্ত নকশা প্রকাশ করে। ছাদ ও স্ট্যান্ডের অনিয়মিত আকার একে আর সব স্টেডিয়াম থেকে বৈশিষ্ট্যমণ্ডিত করেছে। স্টেডিয়ামের কিছু আসন ২০১৮ ফিফা বিশ্বকাপ উপলক্ষ্যে অস্থায়ীভাবে বসানে হয়েছে। বিশ্বকাপের পরে আসন সংখ্যা কমিয়ে ৪২,০০০ করা হবে। রস্তভ অঞ্চলের প্রধান স্থপতির মতে এই স্টেডিয়ামটি একটি নতুন নগর কেন্দ্রের দ্বার উন্মোচন করে দিবে। এটিই এখন পর্যন্ত দন নদীর দক্ষিণ পাড়ে অবস্থিত সবেচেয়ে বড় নির্মাণ। এছাড়া এই স্টেডিয়ামে কেনাকাটা, খাওয়ার ব্যবস্থাও থাকবে যা ভবিষ্যতে বিনিয়োগ ও উন্নয়নের কেন্দ্রবিন্দু হিসাবে কাজ করবে।
দশাবতার তাস

দশাবতার তাস বা ওরক হল পশ্চিমবঙ্গের বাঁকুড়া জেলার বিষ্ণুপুরে তৈরি বহু প্রাচীন একপ্রকার ওরক বা তাস। ভারতের বিভিন্ন স্থানে দশাবতার গণিফা খেলার প্রচলন থাকলেও বিষ্ণুপুরের দশাবতার তাস সম্পূর্নভাবে স্বতন্ত্র। এই তাসে বিষ্ণুর দশ অবতারের চিত্র পাওয়া যায়।
১৫৯২ খ্রিষ্টাব্দে বিষ্ণুপুরের রাজা বীর হাম্বীর জমিদারী লাভ করেন। আকবরের সঙ্গে তার সুসম্পর্ক থাকায় বিভিন্ন সময় তিনি আকবরের রাজ-দরবারে যান। সেখানে তিনি তাস খেলা দেখলে তিনি স্বরাজ্যে এসে স্বতন্ত্র উপায়ে ঈশ্বর-ভাবালুতা এক নতুন ওরক সৃষ্টির কথা ভাবেন। তারই নির্দেশে বিষ্ণুপুর নিবাসী শিল্পী কার্ত্তিক ফৌজদার দশাবতার ওরক বা তাস তৈরি করেন। মল্লনৃপতিগণ চিত্তবিনোদনের জন্য অবসর সময়ে এই তাস খেলত। তবে ইতিহাসবিদ হরপ্রসাদ শাস্ত্রীর মতে, এই খেলাটির উদ্ভব অষ্টম থেকে দশম শতকে। তিনি ১৮৯৫ সালের এসিয়াটিক সোসাইটির জার্নালের এক ছোট্ট নোটে বলেছেন- 
...I fully believe that the game was invented about eleven or twelve hundred years before the present date. প্রচলিত দশাবতার বিশ্বাসে জগন্নাথ বা বুদ্ধের স্থান নবম। কিন্তু দশাবতার তাস অনুযায়ী জগন্নাথ বা বুদ্ধদেবের স্থান পঞ্চম। শাস্ত্রীমশাই বলেন, বাংলায় এমন এক সময়ে দশাবতার তাসের খেলার প্রবর্তন হয়েছিল, যখন বুদ্ধদেব পঞ্চম অবতার রূপে গণ্য ছিল। তাছাড়া তাসে বুদ্ধমুর্তি আদতে মাথা ও হাতসহ দেহকাণ্ডের জগন্নাথ মূর্তি।
দশাবতার তাসে বিষ্ণুর দশ অবতারের ছবি আছে-মৎস্য, কূর্ম, বরাহ, নৃসিংহ, বামন, বলরাম, পরশুরাম, দশরথি-রাম, জগ্ননাথ (বুদ্ধ) এবং কল্কি। এই তাসে দশ অবতারের ছবি থাকায় এর মান দশাবতার ওরক। তাস থেলার মতো হওয়ায় পরবর্তীতে দশাবতার ওরক দশাবতার তাস নামে পরিচিত হয়। এখানে ওরক শব্দের অর্থ পাতা বা পত্র।
প্রথমে তিনটি সুতির কাপড় তেঁতুলের বীজের আঠা দিয়ে আটকাতে হয়। এরপর এটি ভালোভাবে রৌদ্রে শুকিয়ে নিয়ে খড়িমাটি ও আঠারো মিশ্রণকে নিখুঁতভাবে ওই কাপড়ের দু'পাশে প্রলেপ দিতে হয়। খড়িমাটির প্রলেপ দেওয়া কাপড়টিকে আবার রোদে শুকিয়ে নোড়া দিয়ে ঘসে মসৃণ করতে হয়। পরে কাপড়টিকে চক্রাকারে কেটে নিতে হয়। এরপর শিল্পী নিপুণ হাতে দশ অবতারের চিত্র ও প্রতীক একে দেয়। এই ভাবে দশাবতার তাস তৈরি হয়।
এক প্রস্ত দশাবতার তাস তৈরিতে মোট ১২০ টি তাস লাগে। প্রতিটি অবতারের জন্য ১২ টি করে তাস থাকে। প্রতিটি অবতারের জন্য নির্ধারিত বারটি তাসের মধ্যে প্রথম তাসটি রাজা ও দ্বিতীয় তাসটি উজির। রাজা তাসটিতে দেউলের মধ্যে অবতারের চিত্রটি আঁকা থাকে। অবতারের দুইপাশে দুটি সহচর দণ্ডায়মান থাকে। উজির তাসটিতে শুধু অবতারের চিত্র অঙ্কিত থাকে এবং অন্যান্য তাসে অন্যান্য অবতারের চিত্র অঙ্কিত থাকে।
মর্ডোভিয়া এরিনা

মর্ডোভিয়া এরিনা () রাশিয়ার মর্ডোভিয়ার সারানস্কে অবস্থিত একটি নির্মীয়মান ফুটবল স্টেডিয়াম। এটি ২০১৮ ফিফা বিশ্বকাপের ভেন্যুগুলোর একটি। এছাড়া এখানে রুশ প্রিমিয়ার লীগের এফসি মর্ডোভিয়া সারানস্ক ফুটবল ক্লাবের হোম ম্যাচ অনুষ্ঠিত হবে যা এর আগে স্টার্ট স্টেডিয়ামে অনুষ্ঠিত হত। এই স্টেডিয়ামের দর্শক ধারণ ক্ষমতা ৪৪,৪৪২।
২০১৮ ফিফা বিশ্বকাপের জন্য স্বাগতিক দেশ নির্বাচনের সময় জার্মান স্থপতি টিম হুপের সাময়িকভাবে নকশা করা স্টেডিয়ামের খসড়া দেখানো হয় যা সারানস্কে নির্মাণ করা হবে। পরবর্তীতে স্টেডিয়ামের চূড়ান্ত নকশার জন্য সারানস্কগ্রাজদানপ্রোয়েক্ট নামের একটি দেশীয় প্রতিষ্ঠান নির্বাচন করা হয়। গামলা-আকৃতির মাঠটি বিশ্বকাপের জন্য ৪৪,৪৪২ জন দর্শক ধারণক্ষমতা সম্পন্ন করে বানানো হচ্ছে। বিশ্বকাপের পরে আসন সংখ্যা কমিয়ে ২৮,০০০ করা হবে। বাম স্ট্যান্ড ও ছাদের মধ্যবর্তী অংশে অবসর সময় কাটানোর এবং বিনোদনের জন্য একটি স্থান নির্মাণ করা হচ্ছে।
হোরাস হেম্যান উইলসন

উইলসন হোরেস হ্যামেন (২৬ সেপ্টেম্বর ১৭৮৬ – ৮ মে ১৮৬০) হলেন একজন প্রখ্যাত অধ্যাপক ও শিক্ষাবিদ এবং ঔপনিবেশিক আমলের ব্রিটিশ পদস্থ সরকারি কর্মকর্তা। যদিও তিনি ইন্ডিয়া কোম্পানির মেডিক্যাল সার্ভিসের সদস্য হিসাবে উপমহাদেশে আসেন, তথাপি তিনি প্রাচ্যবিদ হিসাবেই সমধিক পরিচিত।
উইলসন হোরেস হ্যামেন ১৭৮৬ সালের ২৬ সেপ্টেম্বর লন্ডনে জন্মগ্রহণ করেন এবং প্রথমে লন্ডনের সোহো একাডেমী ও পরে সেন্ট টমাস হাসপাতালে শিক্ষা লাভ করেন।
তিনি ১৮০৮ সালে ভারতে আসেন ও ইস্ট ইন্ডিয়া কোম্পানির মেডিক্যাল সার্ভিসে যোগদান করলেও পরবর্তীতে তা ত্যাগ করে কলকাতা টাকশালে মুদ্রা-ধাতু পরীক্ষক হিসেবে যোগদান করে ১৮৩২ সালে ভারতবর্ষ ত্যাগের পূর্ব পর্যন্ত এই দায়িত্ব পালন করেন। এরপর তিনি ১৮৩৩ সাল থেকে অক্সফোর্ডে এবং পরবর্তীতে ১৮৩৬ সাল থেকে লন্ডনে ভারত বিষয় অধ্যাপক হিসাবে দায়িত্ব পাল করেন। তিনি অক্সফোর্ড বিশ্ববিদ্যালয়ের সংস্কৃত বিষয়ক প্রথম "বোডেন প্রফেসর" ছিলেন।
তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ
আসছে আবার শবর

আসছে আবার শবর  একটি ২০১৮ সালের ভারতীয় বাংলা ভাষার অপরাধমূলক রোমহর্ষক (থ্রিলার) চলচ্চিত্র, যা পরিচালক অরিন্দম শীল দ্বারা পরিচালিত। চলচ্চিত্রটির মূল চরিত্রে অভিনয় করেন শাশ্বত চট্টোপাধ্যায়, ইন্দ্রনীল সেনগুপ্ত, গৌরব চক্রবর্তী সহ অন্যান্য অভিনেতা-অভিনেত্রীরা। এটি ২০১২ সালের বাংলা ছবি ঈগলের চোখ এবং গোয়েন্দা শবর চলচ্চিত্র ধারাবাহিকের তৃতীয় খন্ড। ছবিটি ১৯ জানুয়ারি ২০১৮ সালে মুক্তি পায়। শীর্ষেন্দু মুখোপাধ্যায় কর্তৃক লিখিত প্রজাপতির মৃত্যু ও পুনর্জন্ম নামের এই গল্প থেকে চলচ্চিত্রটি নির্মিত হয়েছে।
এক সিরিয়াল কিলার কলকাতা এবং চন্দননগরে মহিলাদের টার্গেট করা শুরু করে।এই সিরিয়াল কিলারকে ধরতে গোয়েন্দা শবর দাশগুপ্ত অ্যাকশনে নামেন।
যখন সিরিয়াল কিলার কলকাতা এবং চন্দননগরে মহিলাদের টার্গেট করা শুরু করে তখন গোয়েন্দা শবর অ্যাকশনে আসে।
ঈগলের চোখের সাফল্যের পর পরিচালক অরিন্দম শীল চলচ্চিত্রটির তৃতীয় খণ্ড নির্মাণের কথা বলেন। আগস্ট ২০১৭ সালে, পরিচালক মিডিয়াকে জানায়, গোয়েন্দা শবর চলচ্চিত্রের তৃতীয় খন্ডের দৃশ্যধারণ ৭ সেপ্টেম্বর ২০১৭ থেকে শুরু হবে। এই চলচ্চিত্রটির নাম আসছে আবার শবর এবং এটি নির্মিত হবে শীর্ষেন্দু মুখোপাধ্যায় দ্বারা রচিত প্রজাপতির মৃত্যু ও পুনর্জন্ম উপন্যাসের উপর ভিত্তি করে। প্রথমে পশ্চিমবঙ্গে দৃশ্যধারণ সম্পন্ন করার পর দলটি লখনৌয়ের উদ্দেশে যাত্রা করে বাকি অংশটির দৃশ্যধারনের জন্য। শাশ্বত চট্টোপাধ্যায়, সুব্রত দত্ত এবং গৌরব চক্রবর্তী প্রধান চরিত্রগুলির সঙ্গে ইন্দ্রনীল সেনগুপ্ত, অনিন্দ্য চট্টোপাধ্যায়, অঞ্জনা বসু এবং মীর আফসার আলীর সাথে তাদের চরিত্রগুলির জন্য সিক্যুয়েল ফিরে আসেন। দৃশ্যধারন ২০১৭ সালের সেপ্টেম্বরের শুরু হয় এবং ১৯ জানুয়ারি ২০১৮ সালে মুক্তি পাওয়া।
১২ ই সেপ্টেম্বর, ২০১৭ সালে পরিচালক অরিন্দম শীল দ্বারা কিছু কাহিনীর সারসংক্ষেপের সাথে চলচ্চিত্রের পোস্টারটি মুক্তি পায়। মোশন পোস্টার ১৩ অক্টোবর পরিচালক অরিন্দম শীল দ্বারা প্রকাশিত হয়। ১৫ নভেম্বর ২০১৭ সালে মুক্তি পায় চলচ্চিত্রের নাটকীয় পোস্টার
ব্রায়ান হ্যাস্টিংস

ব্রায়ান ফ্রেডরিক হ্যাস্টিংস (; জন্ম: ২৩ মার্চ, ১৯৪০) ওয়েলিংটনের আইল্যান্ড বে এলাকায় জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম শক্তিধর সদস্য ছিলেন। ঘরোয়া প্রথম-শ্রেণীর ক্রিকেটে ওয়েলিংটন, সেন্ট্রাল ডিস্ট্রিক্টস ও ক্যান্টারবারির প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ-ব্রেক বোলিংয়ে পারদর্শীতা দেখিয়েছেন ব্রায়ান হ্যাস্টিংস।
শক্তিধর ক্রীড়াশৈলীর অধিকারী ব্রায়ান হ্যাস্টিংস বলকে সঠিকভাবে সময়ের সাথে তাল মিলিয়ে মোকাবেলা করতেন। খুবই দ্রুততার সাথে কাট কিংবা হুক, লেগের দিকের ফাস্ট মিডিয়াম বলগুলোকে অবলীলাক্রমে ক্লিপ করতে পারতেন। গালি অঞ্চলে ফিল্ডিংয়ে দক্ষতার পরিচয় দিয়েছেন। ১৭ বছর বয়সে ওয়েলিংটনের পক্ষে খেলতে শুরু করেন।
মাঝারিসারির ব্যাটসম্যান হিসেবে খেলতেন তিনি। ১৯৬৯ থেকে ১৯৭৬ সময়কালে নিউজিল্যান্ড দলের পক্ষে ৩১ টেস্ট ও ১১টি একদিনের আন্তর্জাতিকে অংশ নিয়েছেন ব্রায়ান হ্যাস্টিংস। ১৯৭০-এর দশকের শুরুতে নিউজিল্যান্ডের নিয়মিত সদস্যরূপে ৪নং অবস্থানে ব্যাটিংয়ে নামতেন। তবে তার সক্ষমতার বিষয়টি দল নির্বাচকমণ্ডলীর দৃষ্টি আকর্ষণের জন্য বেশ সময় নেয়। ঘরোয়া ক্রিকেটে অংশ নেয়ার প্রায় ১১ বছর পর নিউজিল্যান্ড দলে অন্তর্ভুক্ত হন তিনি।
২৭ ফেব্রুয়ারি, ১৯৬৯ তারিখে পাকিস্তানের বিপক্ষে টেস্ট অভিষেক ঘটে ব্রায়ান হ্যাস্টিংসের। সমগ্র খেলোয়াড়ী জীবনে চারটি সেঞ্চুরি হাঁকিয়েছেন তিনি। ১৯৬৯ সালে ওয়েস্ট ইন্ডিজ দল নিউজিল্যান্ড সফরে আসে। ক্রাইস্টচার্চের ল্যাঙ্কাস্টার পার্কে অনুষ্ঠিত নিজস্ব তৃতীয় টেস্টে ব্যক্তিগত সর্বোচ্চ অপরাজিত ১১৭ রানের ইনিংস উপহার দেন। খেলাটি ড্রয়ে পরিণত হয়।
স্থিরতার মূর্তিময় পরিচায়ক হিসেবে নিজেকে প্রমাণ দিয়েছেন ব্রায়ান হ্যাস্টিংস। ১৯৭২-৭৩ মৌসুমে সফরকারী পাকিস্তানের বিপক্ষে ১১০ রান তুলে নিজস্ব তৃতীয় টেস্ট সেঞ্চুরি করেন। অকল্যান্ডের ইডেন পার্কে অনুষ্ঠিত ঐ টেস্টে শেষ উইকেট জুটিতে রিচার্ড কলিঞ্জের সাথে ১৫১ রানের জুটি গড়েন। তবে টেস্টটি ড্রয়ের দিকে গড়ায়।
১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে গ্লেন টার্নারের নেতৃত্বাধীন নিউজিল্যান্ড দলের অন্যতম সদস্য মনোনীত হন। ঐ প্রতিযোগিতায় তার দল সেমি-ফাইনাল পর্যন্ত অগ্রসর হতে পেরেছিল।
খেলোয়াড়ী জীবন থেকে অবসর নেয়ার পর আন্তর্জাতিক ম্যাচ রেফারির দায়িত্বে ছিলেন।